Cindrulino (filmo de 1950)

***Cindrulino*** (, prononco laŭ sistemo IFA []) estas 1950-a animacia filmo bazita sur la fabelo de Charles Perrault *Cendrillon ou la Petite pantoufle de verre*, prononco laŭ sistemo IFA [], kaj sur la fabelo de Jacob kaj Wilhelm Grimm *Aschenputtel*, laŭ sistemo IFA [] aŭ esperante simple . La filmo estis reĝisorita de Clyde Geronimi kaj produktita de Walt Disney.

Disney perdis konektojn kun la eŭropaj kin-merkatoj pro la Dua Mondmilito, kaj spertis malsukcesojn kiel Fantasia aŭ Bambi, kiuj pli poste iĝus sukcesoj danke al repremieroj kaj al lanĉado en videokasedoj. Tamen, tiumomente la studio havis ŝuldojn de pli ol 4 milionoj da dolaroj. Walt Disney kaj siaj animaciistoj denove revenis al la produktado de longfilmoj en 1948, post produkti serio da kurtfilmoj. Ili havis la ideon adapti la ferakonton *Cendrillon* de Charles Perrault. Post du jaroj, Cindrulino ricevis sian premieron la 15-an de Februaro 1950 en Bostono. La 4-an de marto 1950, ĝi estis premierita en la tuta lando.

En 2002 kaj 2007 la filmdaŭrigoj *Cindrulino 2: Sonĝoj iĝas veraj* kaj *Cindrulino 3: Reen en la tempo* aperis.

## Intrigo 
Post la morto de siaj gepatroj, knabino vivas kun sia duonpatrino kaj siaj duonfratinoj. Sed ŝi estas malamata de ili, kaj devas plenumi ĉiajn hejmajn laborojn. Ĉar ŝi devas ankaŭ forigi la cindrojn de la kameno, ŝi estas nomata «Cindrulino». Unu tagon, ĉiuj ricevas inviton al granda balo kiun aranĝas la reĝo de la lando, por ke la princo trovu edzinon, kaj Cindrulino vidas la ŝancon unufoje senti sin kiel la aliaj inoj de sia aĝo. Ŝiaj amikoj, musoj kaj birdoj, riparas malnovan robon por ŝi, sed la duonfratinoj detruas ĝin. Per la helpo de sia fe-baptopatrino, Cindrulino kapablas iri al la balo kaj enamiĝas al la princo. Kiam eksonas la dek du sonorilbatoj, Cindrulino devas eliri el la palaco antaŭ ol la sorĉo malaperos. Ŝi lasas kristalan ŝuon sur la ŝtuparo. Per tiu ŝuo, la princo trovas ŝin, edziĝas kun ŝi kaj ambaŭ estas feliĉaj por ĉiam.

## Ĉefrolantoj 
en la origina, anglalingva versio
* Ilene Woods: Cinderella (parol- kaj kant-voĉo)
* Eleanor Audley: damo Tremen' (*Tremaine*)
* Rhoda Williams: Drizella
* Lucille Bliss: Anastasia
* Verna Felton: La Fe-baptopatrino
* William Phipps: Princo (parol-voĉo)
* Mike Douglas: Princo (kant-voĉo)
* Luis Van Rooten: La Reĝo / La Granda Duko
* Don Barclay: Pordisto
* June Foray: Lucifero
* James MacDonald: Gus / Ĵak / Bruno
* Clint McCauley: Musoj
* Lucille Williams: Perla (ina muso)
* Betty Lou Gerson: Rakontisto
* Claire DuBrey: Aldonaj voĉoj

## Kantoj de la filmo 
* *Cindrulino * (*Cinderella*) – Ĥoro
* *Sonĝo estas deziro, kiun faras via koro* (*A Dream Is a Wish Your Heart Makes*) – Cindrulino
* *Ho, kantu, dolĉa najtingalo* (*Oh, Sing Sweet Nightingale*) – Duonfratinoj kaj Cindrulino
* *La laborkanto* (*The Work Song*) – Ĵak kaj musoj
* *Bibidi-Bobidi-Bu* (*Bibbidi-Bobbidi-Boo* – La fe-baptopatrino
* *Do ĉi tio estas amo* (*So This Is Love*) – Cindrulino kaj la princo

## Titolo de la filmo tra la mondo 
* angla: *Cinderella*
* araba: *سندريلا* *(Sinderilā)*
* ĉina: *灰姑娘* *(Huīgūniang)*
* ĉeĥa: *Popelka*
* dana: *Askepot*
* finna: *Tuhkimo*
* franca: *Cendrillon*
* greka: *Σταχτοπούτα* *(Staĥtopúta)*
* germana: *Aschenputtel, Cinderella*
* hebrea: *סינדרלה* *(Sinderelah)*
* hispana: *Cenicienta*
* Hungara: *Hamupipőke*
* Islanda: *Öskubuska*
* Itala: *Cenerentola*
* Japana: *シンデレラ* *(Shinderera)*
* Korea: *신데렐라* *(Sinderella)*
* latva: *Pelnrušķīte*
* litova: *Pelenė*
* nederlanda: *Assepoester*
* norvega: *Askepott*
* pola: *Kopciuszek*
* portugala: *Cinderela: A Gata Borralheira*
* rumana: *Cenusareasa*
* rusa: *Золушка* *(Zoluŝka)*
* serba: *Pepeljuga*
* slovaka: *Popoluška*
* sveda: *Askungen*
* taja: *ซินเดอเรลล่า*
* turka: *Külkedisi*
* vjetnama: *Cô bé Lọ Lem*

Kategorio:Angla literaturo
Kategorio:Anglalingvaj filmoj
Kategorio:Usonaj animaciaj filmoj
Kategorio:Disney-figuroj
Kategorio:Fantastaj filmoj
Kategorio:Filmoj de Disney
Kategorio:Filmoj aperintaj en 1950
Kategorio:Usonaj komediaj filmoj
Kategorio:Usonaj muzikaj filmoj
Kategorio:Filmoj laŭ fabeloj de fratoj Grimm
Kategorio:Cindrulino